מעשה בבן מלך שנפל לשיגעון

מעשה בבן מלך שנפל לשיגעון המוכר גם בשם ההינדיק הוא סיפור קצר מאת רבי נחמן מברסלב, אשר הודפס לראשונה בשנת 1935 בספר 'מעשיות ומשלים' שכתב הרב שמואל הורביץ, ולאחר מכן בספר כוכבי אור. פעם אחת בן מלך אחד נפל לשיגעון שהוא תרנגול הודו הנקרא 'הינדיק'. וצריך לשבת ערום תחת השולחן ולגרור חתיכות לחם ועצמות כמו הינדיק. וכל הרופאים נואשו מלעזור לו ולרפאו מזה. והמלך היה בצער גדול מזה. עד שבא חכם אחד ואמר: אני מקבל על עצמי לרפאות! והלך והפשיט גם כן את עצמו ערום וישב תחת השולחן אצל בן המלך הנ"ל, וגם כן גרר פרורים ועצמות. ושאלו בן המלך: מי אתה? ומה אתה עושה פה? השיב לו:ומה אתה עושה פה? אמר לו: אני הינדיק! אמר לו: אני גם כן הינדיק! וישבו שניהם יחד כך איזה זמן, עד שנעשו רגילים זה עם זה. ואז רמז החכם לבני הבית להשליך להם כתונות. ואמר החכם ה'הינדיק' לבן-המלך: אתה חושב שהינדיק אינו יכול לילך עם כתונת? יכולים להיות לבושים כתונת ואף על פי כן יהא הינדיק. (י"ג תוספת:כי במקום אחד ראיתי הנדיקעס לבושים בכותונות). ולבשו שניהם הכותונת. ואחר איזה זמן רמז והשליכו להם מכנסיים, ואמר לו החכם גם כן כנ"ל: אתה חושב שעם מכנסיים לא יכולים להיות הינדיק?! וכו' עד שלבשו המכנסיים. וכן עם שאר הבגדים. ואחרי-כן רמז והשליכו להם מאכלי-אדם מהשולחן. ואמר לו: אתה חושב שאם אוכלים מאכלים טובים איז מען קיין הינדיק נישט? מ'קען עסן און אויך זיין אהינדיק! ואכלו. ואחר-כן אמר לו: אתה חושב, שהינדיק מוכרח להיות דווקא תחת השולחן?! יכולים להיות הינדיק ולהיות אצל השולחן! וכן התנהג עמו עד שריפא אותו לגמרי — רבי נחמן מברסלב, שיח שרפי קודש, חלק א, סימן תקפא (נערך ב־1989) ר’ שמואל הורביץ, מעשיות ומשלים, ירושלים תרצ”ה, עמ’ סא הנמשל הוא ירידת הצדיק אל הרשעים ותיקונם בדרך ההידמות. או שעל המורה, המדריך, הרבי, להשתדל ולרדת למדרגתו של התלמיד כדי לדבר איתו "בגובה העיניים". הסיפור מופיע בוריאציות שונות אצל כותבים מוקדמים לרבי נחמן, ביניהם הנס יאקוב כריסטופל פון גרימלסהאוזן בספרו ההרפתקן סימפליציסימוס התם ויעקב פרנק בספרו "דברי האדון". כל אחד משתמש בהם למסר שונה: גרימלסהאוזן מסביר את ההשפעה הפסיכולוגית על הבן אדם, פרנק מתכוון כנראה למצוות התורה שהוא נאלץ עדיין לקיים בגלל בני חבורתו 'המשוגעים'. הסיפור זכה לפרסום רב, ומספר שירים נכתבו בעקבותיו – המוכר שבהם הוא "הינדיק" של חנן בן ארי על שני גירסאותיו. הסיפור גם הומחז בסרט סיפורי מעשיות של רבי נחמן מאת הבמאי צבי פישמן. באוגוסט 2018 יצא הסיפור בגירסת אופרה קאמרית תחת השם "הינדיק משוגע", מאת אייל באט, בבימוי יוסי יזרעאלי. בדצמבר 2019 ראה אור בהוצאת כנרת-זמורה ובספריית פיג'מה הספר "טלי מתחת לשולחן" מאת תמר וייס-גבאי, שהוא מעין עיבוד מודרני למעשיה זו. ביוני 2020 יצא לאור בהוצאת דברי שיר ספרו של משה שרון "הנסיך קוקוריקו", המבוסס על סיפור זה. באפריל 2024 ראה אור ספרה של אירית קדם "בן המלך קוקו ריקו" בהוצאת "קדם ספרים", עיבוד למשל ההינדיק עבור ילדים, מחנכים ומטפלים. שריה תנעמי כתבה גם גירסה לילדים. אינדיק, הסיפור מלווה בפרשנויות באתר "זושא - מגלים את הסיפור החסידי" הרב יצחק גרינבלט, מעשה מבן מלך שנעשה תרנגול הודי, באתר "ישיבה", אלול תשס"ח משל ההינדיק (תרנגול הודו), באתר כיפה, 15 בדצמבר 2002 יוסי לב, לכבד את המציאות הפנימית, הגישה הטיפולית בסיפור "מעשה בבן מלך שנפל לשיגעון" לרבי נמן מברסלב, פסיכואקטואליה - רבעון הסתדרות הפסיכולוגים בישראל, אוקטובר 2016 אמיר דומן, ‏בן המלך שחשב שהוא הינדיק – הסיפור האמיתי, באתר "סרוגים", 9 ביוני 2014 מיכאל אברהם, מעשה בבן מלך שנפל לשגעון , אנוש כחציר – על האדם: גוף ונפש, רגש, שכל ורצון, הוצאת תם וספריית בית-אל, תשס"ח. ר' שמואל הורביץ, מעשיות ומשלים, סיפורים נפלאים, ירושלים, תרצ"ה, עמ' סא-סב צבי מרק, קלה, כל סיפורי רבי נחמן מברסלב, ירושלים: ידיעות ספרים, 2014 כוכבי אור, סיפורים נפלאים פרק ד, משל חמישי, הוצאת מכון בשן, תשע"ב עברייני צעצוע | Sefaria, באתר www.sefaria.org ההינדיק - רבי נחמן מברסלב, באתר לב לדעת יהודה ליבס, "ציון)", שנה מ"ה (תש"ם) ע' 229." (ניתן לקריאה כאן) שלום רוזנברג, אדם או הינדיק, מוסף "שבת" של מקור ראשון, כ"ח חשוון תשע"ד תרגום עדו אברבאיה, הוצאת מאגנס 2022, עמ' 139. פאניה שלום ורחל אליאור, דברי האדון, עמ' 246 על כך ראו: כנס ברסלב | דרור בורשטיין | "אתה תרנגול פשוט אתה" - משל ההינדיק: בין רבי נחמן ליעקב פרנק, סרטון בערוץ "The Van Leer Jerusalem Institute - מכון ון ליר בירושלים", באתר יוטיוב (אורך: 18:01) מילות השיר "הינדיק", באתר שירונט חנן בן ארי - הינדיק (2016), סרטון באתר יוטיוב (אורך: 6:05) לשיר מעל מיליון צפיות חנן בן ארי - הינדיק 2023, סרטון באתר יוטיוב (אורך: 04:33) לגירסה זו מעל 600,000 צפיות Turkey Prince - סיפורי מעשיות - מעשה מאינדיק, סרטון באתר יוטיוב חגי חיטרון, "הינדיק משוגע": המעשייה של ר' נחמן מברסלב מגיעה לאופרה, באתר הארץ, 20 באוגוסט 2018 יוסי שיפמן, "הטקסטים של ברסלב הם לא של הממסד הדתי", באתר ynet, 28 באוגוסט 2018 שריה תנעמי, הינדיק - סיפורים לילדים, באתר סיפורים לילדים, ‏26 באפריל 2023